tomron87/hebrew-wikipedia-sentences-corpus huggingface dataset:
בין הסרטים שכוננו את הז'אנר מנויים "Sweet Sweetback's Baadasssss Song" (המקורי, על פי מגזין "וראייטי") והסרט המוכר יותר, והרדיקלי פחות (בתור סרט במימון הוליוודי), "שאפט" (שניהם סרטי 1971).
בנוסף לליהוק צוותי שחקנים שחורים וצוותים טכניים שחורים, סרטי בלאקספלויטיישן גם היו הראשונים לכלול בפסקולים שלהם מוזיקת פאנק ונשמה.
כאשר הם ממוקמים בצפון-מזרח ארצות הברית או בחוף המערבי, סרטי בלאקספלויטיישן בעיקר מתקיימים בשכונות עוני עירוניות, וכוללים הרבה כינויי גנאי ללבנים, כגון "cracker" ו-"honky" .
כשסרטי בלאקספלויטיישן מתקיימים בדרום של ארצות הברית, הם נוטים יותר להתייחס לעבדות ולנישואי תערובת או יחסים בין-גזעיים.
הסרטים מאופיינים בשפה בוטה, ומסתמכים על אלימות, מין, סחר בסמים, ועוד נושאים שמכוונים לעורר את רגישות הקהל.
הסרטים בדרך כלל מציגים גיבור שחור אשר גובר על "The Man", ביטוי המתייחס לממסד הלבן, על מוסדותיו וסמליו, אשר אחראי לדיכוי הקהילות השחורות.
בלאקספלויטיישן כולל מספר תתי-סוגות, כולל פשע ("פוקסי בראון"), פעולה/אמנויות לחימה ("Three the Hard Way"), מערבונים ("Boss Nigger"), אימה ("Abby", "Blacula"), כלא ("Penitentiary"), קומדיה ("Uptown Saturday Night"), נוסטלגיה ("Five on the Black Hand Side"), סרטי התבגרות, דרמות בית משפט ("Cooley High/Cornbread, Earl and Me"), ומוזיקליים ("Sparkle").
בעקבות הדוגמה של הסרט המכונן בז'אנר, "Sweet Sweetback's Baadasssss Song", סרטי בלאקספלויטיישן רבים כללו פסקולים של פאנק, ג'אז ומוזיקת נשמה עם בס כבד, פעימות, וגיטרות ווה-ווה.
הפסקולים בולטים בכך שהם כללו מוזיקה מורכבת, ושונה מהותית מאלבומי הפאנק הקלילים שיוצרו לנגינה ברדיו, שהיו אז נפוצים.
הם כוללים גם עיבודים עשירים עם תזמורות, כולל חלילים וכינורות.
אפני שאקור טענה כי כל היבט של התרבות (כולל קולנוע) בשנות ה-1960 וה-1970 היה מושפע על ידי תנועת הכוח השחור.
סרטים כגון "שאפט" הביאו את החוויה השחורה לקולנוע בדרך חדשה, ואפשרו לסוגיות פוליטיות וחברתיות שחורות שבעבר זכו להתעלמות בקולנוע להיחקר.
"שאפט", והדמות הראשית שלו, ג'ון שאפט, הביאו את התרבות האפריקאית-אמריקאית לזרם המרכזי בעולם.
"Sweetback" ו"שאפט" הושפעו שניהם על ידי תנועת הכוח השחור, המכיל נושאים מרקסיסטיים, סולידריות, ומודעות חברתית לצד ז'אנר מאפייני הז'אנר הטיפוסיים של סקס ואלימות.
מתוך ההבנה שהקולנוע יכול להביא לשינוי חברתי ותרבותי, תנועת הכוח השחור אחזה בז'אנר כדי להדגיש מאבקים חברתיים-כלכליים שחורים של שנות ה-1970; הרבה סרטים כאלה הכילו גיבורים שחורים הצליחו להתגבר על הדיכוי הממוסד של התרבות והיסטוריה השחורה.
סרטים מאוחרים יותר, כמו "Superfly", מיתנו את הרטוריקה של הכוח השחור, ועודדו התנגדות בתוך המערכת הקפיטליסטית ולא טרנספורמציה שורשית של החברה, ובכך היו קלים יותר לעיכול עבור הציבור הרחב.
אך "Superfly" בכל זאת תמך באופן עקיף בתנועה הלאומנית השחורה על ידי כך שהראה שסמכות לבנה וסמכות שחורה מתקשים להתקיים זו לצד זו.
התפקיד של הז'אנר בחקר ועיצוב יחסי הגזע בארצות הברית הייתה שנויה במחלוקת.
בין חוקרי ומבקרי התרבות, היו כאלה שטענו כי בלאקספלויטיישן הייתה מגמה של העצמה שחורה, בעוד שאחרים האשימו את הסרטים שהם מנציחים סטריאוטיפים שליליים של אנשים לבנים לגבי אנשים שחורים.
כתוצאה מכך, רבים קראו למיגור הז'אנר.
ה-NAACP, התאחדות ההנהגה הדרומית-נוצרית, והליגה העירונית הלאומית התאחדו בקואליציה נגד בלאקספלויטיישן.
ההשפעה שלהם בשנות ה-1970 המאוחרות תרמה להיכחדות הז'אנר.
מבקר הספרות אדיסון גייל כתב בשנת 1974, "הדוגמה הטובה ביותר של סוג זה של ניהיליזם/חוסר אחריות הם הסרטים השחורים; זוהי דוגמה של החופש אשר נדחק אל גבולותיו המגוחכים ביותר; אלו הם כותבים ושחקנים הטוענים כי החופש של האמן דורש ניצול של בדיוק אותם האנשים להם הם חבים את קיומם האמנותי."
סרטים כמו "שאפט" ספגו ביקורת חריפה, לא רק על הסטראוטיפ של הגיבור (המכליל סרסורים כנציגים של כל התרבות האפריקאית-אמריקאית), אלא גם כמתאר את כל הקהילות השחורות כחממות של סחר בסמים ושל פשע.
סרטי בלאקספלויטיישן כגון "Mandingo" (1975) אפשרו למפיקי הוליווד לבנים מהמיינסטרים, במקרה זה דינו דה-לורנטיס, דרך לתאר בסרטיהם עבדות אכזרית, גזענות מתמשכת, סקס בין-גזעי ואלימות, מרידות ועוד נושאים מלהיטים.
אך בשנות ה-1980 המאוחרות ותחילת שנות ה-1990, עלה גל חדש של קולנוענים שחורים, במיוחד ספייק לי ("עשה את הדבר הנכון") וג'ון סינגלטון ("החבר'ה מהשכונה") אשר התמקדו בחיי שחורים עירוניים בסרטים שלהם, ולא מנקודת מבט לבנה.
במאים אלו עשו שימוש באלמנטים של בלאקספלויטיישן תוך שילוב ביקורת מרומזת על האדרת הז'אנר את הסטריאוטיפ של התנהלות שחורה "פלילית".
לצד ההאשמה על ניצול סטראוטיפים, NAACP גם מתח ביקורת על בלאקספלויטיישן בטענה שהז'אנר מנצל את כל הקהילה והתרבות השחורה בארצות הברית, על ידי יצירת סרטים למטרת רווח שלעולם לא יגיע או ייטיב עם קהילה זו, המתקיימת בתור הבסיס כל עלילות הסרטים של הבלאקספלויטיישן.
לסרטי בלאקספלויטיישן הייתה השפעה עצומה ומורכבת על הקולנוע האמריקאי.
קוונטין טרנטינו, מהמעריצים הבולטים של הז'אנר, כלל בעבודתו הקולנועית אינספור אזכורים לסרטי בלאקספלויטיישן משנות ה-70, סרטים שצפה בהם בנעוריו, ואף יצר את "ג'קי בראון" (1997) בכיכובה של פאם גריר.
מחווה מוקדת לבלאקספלויטיישן הייתה דמותו של "לייט", בגילומו של סיי ריצ'רדסון, בסרט "Repo Man" (1984).
ריצ'רדסון כתב מאוחר יותר את הסרט "Posse"(1993), אשר גם הוא סוג של מערבון בלאקספלויטיישן.
סרטים מאוחרים יותר, שלא נכללים בז'אנר בלאקספלויטיישן, כגון "ג'קי בראון" (1997), "Undercover Brother" (2002), "אוסטין פאוורס – גולדממבר" (2002), "קיל ביל", ו"ג'אנגו ללא מעצורים" (2012) כוללים רמיזות תרבות הפופ לבלאקספלויטיישן.
הסרט הפרודי "Undercover Brother", למשל, בו מככב אדי גריפין בתור סוכן חשאי עבור ארגון סודי המכונה באופן סאטירי ""B.
כמו כן, ב"אוסטין פאוורס – גולדממבר", דמותה של כוכבת המשנה ביונסה נואלס מבוססת על גיבורת הסרט "פוקסי בראון" בגילומה של פאם גריר וכן על דמותה של תמרה דובסון.
ב-1977, הסרט הפרודי "סרט מטוגן" גם כולל דמות דומת-גריר.
בסצנה מפורסמת בסרט "כלבי אשמורת", הגיבורים מדברים על "Get Christie Love!", סדרת טלוויזיה מז'אנר בלאקספלויטיישן מאמצע שנות ה-1970.
הרימייק של "שאפט" של ג'ון סינגלטון (2000), בכיכובו של סמואל ל.
ג'קסון, הוא פרשנות מודרנית של הבלאקספלויטיישן הקלאסי.
הסרט משנת 1997 "Hoodlum" בכיכובו של לורנס פישבורן מתאר את המאפיונר אלסוורת "באמפי" ג'ונסון באופן שמטיל את הבלאקספלויטיישן לשנות ה-1930 עם טוויסט של סרט מאפיה.
בשנת 2004, מריו ואן פיבלס הוציא את הסרט "Baadasssss!", המספר את סיפור יצירות סרטו המכונן של אביו (מריו משחק את אביו בסרט).
הסרט משנת 2007, "אמריקן גנגסטר", מבוסס על הסיפור האמיתי של סוחר ההרואין פרנק לוקאס, ומתרחש בתחילת שנות ה-1970 בהארלם.
יש בו אלמנטים רבים הדומים בסגנונם לסרטי בלאקספלויטיישן, במיוחד השיר המוביל של הפסקול, "Across 110th Street".
סרטי בלאקספלויטיישן השפיעו עמוקות על תרבות ההיפ הופ.
כוכבי היפ הופ בולטים, כולל סנופ דוג, ביג דדי קיין, Ice-T, סליק ריק, טו שורט, ואחרים ניכסו את דמות הסרסור הקשוח.
הפרסונה הזו זכתה לראשונה בפופולריות בעקבות ספרו של הסרסור לשעבר Iceberg Slim, "Pimp", משנת 1967, ולאחר מכן גם על ידי סרטים כמו "Super Fly, The Mack, and Willie Dynamite".
למעשה, אמני היפ-הופ רבים כוללים מחוות לסרסור במילים שלהם (דוגמה מובילה היא הלהיט של 50 סנט "P.
P."), ואימצו בגלוי את דמות הסרסור בקליפים שלהם, אשר כוללים נשים בלבוש חשוף, תכשיטים נוצצים (סגנון המכונה "בלינג""), מכוניות קדילאק (המכונות "pimpmobiles"), וכדומה.
הסצנה המפורסמת בסרט "The Mack", המתרחשת ב"נשף השחקנים", ("שחקנים" במקרה זה באנגלית (players) זו התייחסות לסרסורים) הפכה לסמל בתרבות הפופ – ואף נעשתה עליה פרודיה ב"המופע של שאפל".
הז'אנר מראה את השפעתו גם מחוץ לארצות הברית, למשל אצל אמנים כמו צמת ההיפ הופ הנורווגי Madcon.
ההתייחסויות לבלאקספלויטיישן בספרות, סרטים וטלוויזיה הן רבות.
בספרו של מייקל שייבון, "Telegraph Avenue", שעלילתו מתרחשת ב-2004, שתי דמויות הן כוכבי בלאקספלויטיישן לשעבר.
בסדרת הקומדיה של רשת FOX, "מרטין" בכיכובו של מרטין לורנס, יש הרבה רפרנסים לבלאקספלויטיישן.
בעונה שלוש בפרק "All The Players Came", מרטין מארגן "נשף שחקנים" כאירוע צדקה, להציל את התיאטרון המקומי, ומספר כוכבי בלאקספלויטיישן, כגון רודי ריי מור, אנטוניו פרגאס, דיק אנתוני ויליאמס ופאם גריר מופיעים בהופעות קמע.
בסדרה המונפשת "איש משפחה" יש הרבה פרודיות על בלאקספלויטיישן באמצעות כותרות מזויפות לסרטים כגון "שחור לעתיד" ("בחזרה לעתיד") ו"אהבה זה כל השחור" ("אהבה זה כל הסיפור") (באנגלית אלו משחקי מילים – "Back to the Future/Black to the Future, Love Actually/Love Blacktually)".
פרודיות אלו לעיתים כוללות את הגרסה השחורה הסטראוטיפית של פיטר גריפין.
"The Black Angels" - סרט על חבורת אופנוענים שחורים, מז'אנר האופנוענים פורעי החוק.
"They Call Me MISTER Tibbs!" - סרט ההמשך של ""בחום של הלילה"", שונה סגנונית מן הסרט המקורי.
"Cotton Comes to Harlem" - מבוסס על רומן שנכתב על ידי צ'סטר היימס, ומבוים על ידי אוסי דייוויס.
מתאר שני בלשים שחורים במשטרת ניו יורק הרודפים אחרי קבוצת פושעים שחורים.
"Sweet Sweetback's Baadasssss Song" נכתב, הופק, הולחן, בוים ומככב בו מלווין ואן פיבלס.
הגיבור גדל בקרב זונות והוא נעצר על פשע שהוא לא ביצע.
במהלך מעצרו, הוא מציל צעיר שחור ממכות בידי שוטרים לבנים.
הוא הופך לעבריין נמלט מן המשטרה ובורח למקסיקו.
בשנת 2004, מריו ואן פיבלס ביים ושיחק את אביו בסרט "BAADASSSSS!", סרט ביוגרפי על עשיית הסרט "Sweet Sweetback's Baadasssss Song".
"שאפט" - בבימויו של גורדון פארקס ובכיכובו ריצ'רד ראונדטרי בתור הבלש ג'ון שאפט.
הפסקול כולל שירים של אייזק הייז, אשר הקליט את שיר הנושא וזכה עבורו במספר פרסים, כולל פרס האוסקר.
"שאפט" נבחר על ידי ספריית הקונגרס כעבודה משמעותית מבחינה תרבותית או היסטורית ונבחר לשימור ברישום ההקלטות.
הסרט הוליד שני סרטי המשך, "Shaft's Big Score" ,(1972) ,Shaft in Africa (1973), כמו גם סדרת טלוויזיה קצרת-מועד בכיכובו של ראודנטרי.
הרעיון הוקם לתחייה בשנת 2000, עם חידוש בכיכובו של סמואל ל.
ג'קסון בתור האחיין של ג'ון שאפט המקורי, כאשר ריצ'רד ראונדטרי מופיע שוב בתפקיד המקור.
"Hit Man" היא סיפורו של רוצח שכיר באוקלנד המגיע ללוס אנג ' לס אחרי שאחיו נרצח.
הוא לומד כי האחיינית שלו אולצה לתוך עולם פורנוגרפיה.
היא בסופו של דבר נרצחת.
הוא יוצא לרצוח את כל המעורבים, החל מכוכבת פורנו (פאם גריר), בעלי אולם הקולנוע (אד קיימברידג'), לאדם שהוא העריץ בילדותו (רודי צ'לנג'ר), ומאפיונר (דון דיימונד).
"Super Fly" – בבימויו של גורדון פארקס ג'וניור ועם פסקול מאת קרטיס מייפילד.
"Super Fly" הוא אחד הסרטים השנויים ביותר במחלוקת, וכן מן הרווחיים, פופולריים וקלאסיים של הז'אנר.
"The Legend of Nigger Charley" – נכתב והופק על ידי פרד ויליאמסון, שגם מככב בו.
"Hammer "- בכיכובו של פרד ויליאמסון בתור בי.
ג'יי האמר, מתאגרף אשר מנהלו המושחת רוצה שהוא יפסיד בכוונה בהוראת המאפיה.
"Across 110th Street" – מותחן פשע על שני בלשים (בגילומם של אנטוני קווין ויפת קוטו) אשר מנסים לתפוס קבוצה של שודדים שגנבו $300,000 מהמאפיה לפני שהמאפיה תופסת אותם.
שיר הנושא מאת בובי וומאק הגיע למקום #19 במצעד בילבורד למוזיקה שחורה.
"Black Mama, White Mama" – סרט ניצול מז'אנר כלא נשים, אשר בחלקו נוצר בהשראת "הנועזים" (1958).
בסרט מככבות פאם גריר ומרגרט מרקוב בתפקידים שבמקור שיחקו סידני פואטייה וטוני קרטיס.
"Blacula" הוא חיקוי לסרט דרקולה אשר כולל נסיך אפריקני (בגילומו של ויליאם ה.
מרשל) אשר ננשך ונכלא על ידי הרוזן דרקולה.
כשהוא משתחרר מן הארון שלו, הוא פושט טרור ברחבי לוס אנג'לס המודרנית.
"Slaughter "- בכיכובו של ג'ים בראון בתור חבר לשעבר ביחידת הקומנדו "הכומתות הירוקות", שרוצה לנקום בארגון פשע על רצח הוריו.
"Trouble Man" – בכיכובו של רוברט וים בתור "מיסטר טי", בלש פרטי קשוח אשר נוטה לקחת את החוק לידיו.
הסרט עצמו לא הצליח מסחרית, אך הפסקול שלו, אשר נכתב, הופק, ובוצע על ידי אמן המוטאון מרווין גיי כן זכה להצלחה.
"Black Caesar" - טומי גיבס (פרד ויליאמסון) הוא פושע רחוב אשר מטפס במעלה סולם הפשע כדי להיות הבוס בהארלם.
"Blackenstein" - פרודיה על סיפור המפלצת של פרנקנשטיין.
"Cleopatra Jones" וסרט ההמשך "Cleopatra Jones and the Casino of Gold" (1975) בכיכובה של תמרה דובסון בתור סוכנת ממשלה הנלחמת בעזרת מהלכי קראטה, היו הסרטים הראשונהם בתת-סוגה של סרטי בלאקספלויטיישן אשר התמקדו בסיפורים עם דמות ראשית של אישה חזקה אשר משתתפת בקרבות.
"Coffy -" Pam Grier מככבת בתפקיד קופי, אחות סיעודית שלוקחת את החוק לידיה כדי לנקום במי שגרמו לאחותה בת ה-11 להתמכר להרואין.
הסרט היה הלהיט הגדול ביותר של גריר עד אותה העת, והסגנון שלו שוחזר בסרטיה הבאים, "Foxy Brown", "Friday Foster", ו-"Sheba Baby".
Detroit 9000" - "מתרחש בדטרויט, מישיגן, שם דני באסט הוא בלש לבן המכיר את עולם הרחוב, שנהיה השותף של הסמל ג'סי ויליאמס, שוטר שחור משכיל, כדי לחקור שוד של $400,000. בעידודו של Quentin Tarantino, הסרט יצא בווידאו באפריל 1999.
"Gordon's War" - בכיכובו של פול וינפילד בתור יוצא מלחמת וייטנאם אשר מגייס את חבריו מהצבא כדי להילחם בסוחרי הסמים בהארלם והסרסורים אשר אחראיים למותה של אשתו מסמים.
"חיה ותן למות" הוא הסרט השמיני בסדרת סרטי ג'יימס בונד, ובו רוג'ר מור בתור ג'יימס בונד נלחם בקבוצת גנגסטרים בהובלת הדיקטטור הקריביאני ד"ר קנאגה (יפת קוטו) המופיע גם כשר הפשע "מיסטר ביג" – בהארלם, ניו אורלינס, והאיים הקריביים, בעת שהוא חוקר את רציחתם של שלושה סוכני MI6.
"The Mack" הוא סרט בכיכובם של מקס ג'וליאן וריצ'רד פריור.
היוצרים שלו לא החשיבו אותו כסרט בלאקספלויטיישן, אלא יותר בתור ביקורת חברתית.
הסרט מספר את סיפורו של ג'ון מיקנס, הידוע כ"גולדי", סוחר סמים לשעבר אשר הופך לסרסור מצליח אחרי שחרורו מהכלא.
אך בדרכו עומדים הסרסור המתחרה שלו, "טוני היפה", שני שוטרים לבנים מושחתים, בוס פשע, ואף אחיו, שהוא לאומן שחור – שכולם מנסים להוציא אותו מהעסק.
הסרט מתרחש באוקלנד, קליפורניה, והיה סרט הבלאקספלויטיישן המכניס ביותר של התקופה.
את הפסקול הקליט אמן המוטאון וילי האץ'.
"The Spook Who Sat By the Door" עובד מהרומן של סם גרינלי, ובוים על ידי אייבן דיקסון, עם מוזיקה מאת הרבי הנקוק.
עובד CIA שחור שמשמש עלה תאנה במקום עבודתו, ובסתר הוא לאומן שחור, עוזב את העבודה שלו כדי לאמן קבוצת לוחמי רחוב בטקטיקות של ה-CIA כדי שיהפכו לצבא של "לוחמי חירות".
הסרט הורד מהפצה, על פי הדיווחים בשל המסר הפוליטי השנוי במחלוקת שלו, ותיאורים של מלחמת גזע בארצות הברית.
עד שיצא הסרט ב-DVD בשנת 2004 הוא היה נדיר ורק מדי פעם היה צץ בגרסאות וידאו פיראטיות.
ב-2012, נבחר הסרט להיכלל ברישום הסרטים הלאומי של ספריית הקונגרס.
"That Man Bolt", בכיכובו של פרד ויליאמסון, הוא סרט המרגלים הראשון בז'אר זה, ומשלב אלמנטים של ג'יימס בונד עם אקשן אמנויות הלחימה במסגרת בינלאומית.
"Trick Baby" הוא מבוסס על הספר באותו השם מאת הסרסור לשעבר Iceberg Slim.
"Hell Up In Harlem" הוא סרט ההמשך של "Black Caesar" ומככבים בו פרד ויליאמסון וגלוריה הנדרי, עם פסקול מאת זמר מוטאון אדווין סטאר.
"Abby" - גרסת הבלאקספלויטיישן של "מגרש השדים", בכיכובה של קרול ספיד כאישה צעירה אשר דובק בה שד.
ספיד גם שרה את שיר הנושא.
בסרט משתתף גם ויליאם ה.
מרשל (מהסרט "Blacula") בתור מי שעושה על דמותה של ספיד גירוש שדים על רחבת הריקודים בדיסקוטק.
הסרט הצליח מאוד, אך בעקבות תביעה מצד האחים וורנר על הפרת זכויות יוצרים, הוצא מבתי הקולנוע.
"Black Belt Jones" - בכיכובו של ג'ים קלי, המוכר כ"מיסטר ויליאמס" מסרטו של ברוס לי, "הדרקון".
הוא משחק סוכן ממשלה עם חגורה שחורה באמנויות לחימה, אשר נלחם במאפיה כדי לנקום את מותו של בית ספר לקראטה.
"Black Eye" הוא סרט בלשים בכיכובו של פרד ויליאמסון, המשחק בלש פרטי שחוקר סוחרי סמים.
"The Black Godfather" בכיכובו של רוד פרי, מתאר אדם שעולה לעמדה של כוח בעולם התחתון, בסיפור המבוסס על "הסנדק".
"The Black Six" הוא על חבורת אופנוענים המחפשים נקם.
"Foxy Brown" הוא במידה גדולה רימייק של הסרט "Coffy".
פאם גריר שוב מככבת בתור אחות שנוקמת בסוחרי סמים.
את הפסקול הקליט וילי האץ'.
Get Christie Love!" "הוא סרט טלוויזיה שמאוחר יותר זכה להפצה מוגבלת בבתי הקולנוע.
הסרט הוא דרמה משטרתית, בכיכובה של תרסה גרייבס כבלשית סמויה.
הסרט עובד לסדרת טלוויזיה קצרת-מועד.
"Johnny Tough "בכיכובם של דיון גוסט ורני רוקר.
"Sugar Hill" - עלילת הסרט מתרחשת ביוסטון וסובבת צלמת אופנה (בגילומה של מרקי ביי) המוצאת את נקמתה נגד ארגון פשע מאורגן שרצח את ארוסה בעזרת וודו.
"Three the Hard Way" מתאר את סיפורם של שלושה גברים שחורים (פרד ויליאמסון, ג'ים קלי, and ג'ים בראון) אשר מנסים למנוע מזימה להכחיד את כל השחורים על ידי הוספת סרום למקורות המים.
בוים על ידי גורדון פארקס ג'וניור.
Jackson" – בכיכובה של ג'ין בל, אחת משפנפנות הפלייבוי השחורות הראשונות.
הסרט ידוע בשל הערבוב של הבלאקספלויטיישן עם הז'אנר "chop-socky" של אמנויות הלחימה, ומתרחש חלקית בהונג קונג.
"Together Brothers" – העלילה מתרחשת בגלווסטון, טקסס, ובה חבורת רחוב פותרת את תעלומת הרצח של שוטר שחור, המגולם על ידי אד ברנרד, אשר פעל כאב רוחני לנערים.
היה זה סרט הבלאקספלויטיישן הראשון להציב דמות טרנסג'נדרית בתור הנבל.
בן העיר גלווסטון בארי וייט הלחין את הסרט.
"Truck Turner" – בכיכובם של אייזק הייז יפת קוטו ונישל ניקולס.
שחקן פוטבול לשעבר הופך לצייד ראשים ומתעמת בחוליית זנות עוצמתית שהיא חלק מארגון פשע בלוס אנג'לס.
"Willie Dynamite" – רוסקו אורמן משחק סרסור בעל כל המאפיינים הסטראוטיפיים של הז'אנר, עד כדי מכונית הקדילאק ה"מפונפנת".
בסרט "Sheba, Baby", חוקרת פרטית (פאם גריר) מנסה לעזור לאיש מהשכונה להציל את העסק שלו מידי פושעים.
בסרט"The Black Gestapo", רוד פרי משחק את הגנרל אחמד, אשר הקים צבא עממי אורבני כדי להקל על המצוקה של תושבי שכונת ואטס (הגטו השחור) בלוס אנג'לס.
הוא נאלץ להילחם על הכוח באזור נגד המאפיה.
"Black Shampoo" חיקוי של הסרט הלהיט של וורן בייטי "Shampoo".
בסרט "Boss Nigger" יחד עם חברו איימוס (דורביל מרטין), "הבוס הניגר" (פרד ויליאמסון) לוקח על עצמו את תפקיד השריף בעיירה קטנה במערב, בסרט מערבון בלאקספלויטיישן.
בשל כותרת הסרט מעוררת המחלוקת, הסרט יצא בשווקים מסוימים בשמות "The Boss", "The Black Bounty Killer" או"The Black Bounty Hunter".
"Coonskin" הוא סרט שמשלב אנימציה וצילומים חיים.
הסרט מעורר המחלוקת של, הבמאי ראלף בקשי מספר את הסיפורים העממיים של דרום ארצות הברית בפרודיית בלאקספלויטיישן של "שירת הדרום" של דיסני.
"Darktown Strutters" – פארסה בהפקתו של אחיו של רוג'ר קורמן', ג'ין, ובבימויו של ויליאם ויטני.
דמות דמוית קולונל סנדרס (קנטאקי פרייד צ'יקן) מנסה להכחיד את הגזע השחור דרך רשת המסעדות שלו, באמצעות אוכל מטופל בסמי הפרעה בזקפה.
Hyde" – גרסת בלקספלויטיישן לסיפור של ד"ר ג'קיל ומר הייד.
"Dolemite" – גם השם של הדמות הראשית, בגילומו של רודי ריי מור, שכתב במשותף את התסריט.
הדמות היא אלטר-אגו של הקומיקאי.
את הסרט ביים דורביל מרטין, המופיע בו בתור הנבל וילי גרין.
הסרט זכה למעמד של סרט קאלט.
"Mandingo" – מבוסס על סדרה של רומנים היסטוריים המתארים באופן גרפי את היחסים המיניים בין עבדים ובעליהם וההתעללות הכרוכה בהם.
בכיכובם של ריצ'רד וורד ו-קן נורטון.
סרט ההמשך, "Drum" (1976) היה בכיכובה של פאם גריר.
"The Candy Tangerine Man" – מלא בדימויי הסרסורים הצבעוניים וזונות הרחוב, והשוטרים העומדים נגדם.
"Ebony, Ivory & Jade" – בבימויו של קריו סנטיאגו (ידוע גם בשמות "She Devils in Chains", "American Beauty Hostages", "Foxfire", "Foxforce"), מספר על שלוש ספורטאיות אשר נחטפות במהלך מרוץ בינלאומי בהונג קונג, ונאלצות להילחם אל חרותן.
שילוב של ז'אנרים הבלאקספלויטיישן ואמנויות הלחימה.
"The Muthers" – שילוב של אמנויות לחימה פיליפיניים ותמה של נשים בכלא.
בסרט "Velvet Smooth", ג'וני היל היא חוקרת פרטית שעובדת כסמויה בעולם התחתון של הפשע.
בסרט "The Human Tornado" הידוע גם כ-"Dolemite II", רודי ריי מור חוזר על תפקידו כדולמייט בסרט ההמשך למקור משנת 1975 "Dolemite".
D.'s Revenge", בעל מועדון לילה נתקף דיבוק של רוח גנגסטר שמבקש לנקום את רציחתו שלושים שנים קודם.
"Black Fist" – סרט על לוחם רחוב שהולך לעבור עבור גנגסטר לבן ושוטר מושחת.
הקאסט כולל את ריצ'רד לוסון ו־Richard Lawson and דבני קולמן.
"Black Samurai"is הוא סרט המבוסס על ספר באותו השם מאת מארק אולדן, ובכיכובו של, ג'ים קלי.
"Bare Knuckles" מספר את סיפורו של צייד ראשים מלוס אנג'לס שרודף אחר רוצח סדרתי.
"Petey Wheatstraw, the Devil's Son-In-Law") בכיכובו של הקומיקאי של ז'אנר הבלאקספלויטיישן רודי ריי מור.
הסרט הוא אופייני לסרטיו האחרים של מור מהתקופה, כגון "Dolemite" ו-"The Human Tornado", בכך שהדיאלוג של מור מתחרז.
"Death Dimension" – סרט אמנויות הלחימה, בבימויו של אל אדמסון, ובכיכובם של ג'ים קלי, הרולד סקאטה, ג'ורג' לזנבי, טרי מור, ואלדו ריי.
מדען, פרופ' מייסון, ממציא פצצת קיפאון עוצמתית עבור ראש ארגון פשע, "החזיר".
"Disco Godfather", סרט פעולה בכיכובם של רודי ריי מור וקרול ספיד.
מור הוא שוטר בגמלאות, בעל דיסקוטק.
הוא מנסה להשבית את עסקו של סוחר angel dust אחרי שהאחיין שלו מתמכר לסם.
"Penitentiary", בבימויו של ג'מאא פרנקלין, עוקב אחר סיפורו של מרטל גורדון (ליאון אייזק קנדי) אחרי שהוא נעצר בתואנת שווא.
בהתרחש הסרט בבית כלא, הוא מנצל את כל הטרופים של הז'אנר, כולל אלימות, מין וניצחון הדמות הראשית במאבקו הצודק.
סרטי בלאקספלויטיישן אחרי שנות ה-1970
"The Last Dragon" (1985) סרט בלאקספלויטיישן במחווה לסרטי ברוס לי.
הסרט הופק על ידי המנהל המוזיקלי של מוטאון ברי גורדי.
"I'm Gonna Git You Sucka" (1988) הוא סרט פרודיה על סרטי הבלאקספלויטיישן הקלאסיים של שנות ה-1970, ומשתתפים בו רבים מכוכבי התקופה: Jim Brown, ברני קאסי, אנטוניו פארגאס, ואייזק הייז.
"Action Jackson" - הגיבור ג'ריקו ג'קסון (קארל ותרס), משתמש בססמאות מהז'אנר כדי לעקוץ את אויביו.
בסרט מככבים גם קרייג טי.
"Original Gangstas" (1996) מאחד שוב את כוככבי הבלאקספלויטיישן משנות ה-1970, פאם גריר, ריצ'רד ראונדטרי, פרד ויליאמסון, וג'ים בראון.
"ג'קי בראון" (1997) בכיכובם של פאם גריר וסמואל ל.
מחווה של הבמאי קוונטין טרנטינו לסרטי בלאקספלויטיישן.
הסרט מבוסס על ספרו על אלמור לנארד, "Rum Punch".
שינוי הכותרת על ידי טרנטינו, הליהוק של פאם גריר, והסגנון הפוסטרי של שנות ה-1970 הם כולם התייחסויות לסרטה של גריר משנת 1974 "Foxy Brown".
"Pootie Tang" (2001) קומדיה בעלת אלמנטים רבים של בלאקספלויטיישן.
"Undercover Brother" (2002) – סיפור הסובב סוכן חשאי בסגנון בלאקספלויטיישן.
"Full Clip" (2004) עשוי בסגנון רומן גרפי .
"Hookers In Revolt" (2008) – בבימויו וכיכובו של שון ותרס.
הסרט גדוש בסרסורים וזונות, בהתייחסות ישירה לבלאקספלויטיישן של שנות ה-1970.
"Black Dynamite" (2009) בכיכובו של Michael Jai White, פרודיה על סרטי בלאקספלויטיישן.
"Proud Mary" (2018) סרט אקשן-מתח בכיכובם של טראג'י פ.
מת'יו טיילר מוסטו הידוע בשם הבמה שלו Blackbear הוא ראפר, זמר, פזמונאי ומפיק מוזיקלי אמריקאי.
הוא שיתף פעולה עם מוזיקאים רבים כמו ג'סטין ביבר, G-Eazy, מייק פוזנר, פארל ויליאמס, מיילי סיירוס, דה סקור ולינקין פארק.
הוא כתב את השיר "Boyfriend" שבוצע על ידי ג'סטין ביבר, ביחד עם מייק פוזנר, שהגיע למקום שני בבילבורד הוט 100.
ב-2019 יצא להיטו "Hot Girl Bummer" שהגיע למקום ה-11 במצעד הבילבורד הוט 100 וחצה את רף מיליארד ההשמעות בספוטיפיי.
בשנת 2020, השתתף בשיר "Worry About Me", של אלי גולדינג.
בלאקפינק (בקוריאנית: 블랙핑크; מעוצב: BLACKPINK או BLΛƆKPIИK; בתרגום חופשי לעברית: "שחור ורוד") היא להקת בנות דרום קוריאנית שהוקמה על ידי חברת הבידור המסחרית YG אנטרטיינמנט.
הלהקה מורכבת מארבע חברות: קים ג'יסו, קים ג'ני, פארק צ'א יאנג (רוזה) ולאליסה (ליסה) מנובאן אשר הופיעו לראשונה באופן רשמי ב-8 באוגוסט 2016 עם אלבום הסינגל הראשון, Square One, שכלל את הסינגלים "Whistle" ו-"Boombayah".
בלאקפינק הייתה הלהקה הראשונה ש-YG אנטרטיינמנט הוציאה לאור לאחר הלהקה, 2NE1, שהחלה בשנת 2009. ההכנות להופעת הבכורה של בלאקפינק החלו כבר בשנת 2011, כאשר חברת YG אנטרטיינמנט חשפה ב-14 בנובמבר כי להקת הבנות החדשה שלה תופיע לראשונה בתחילת שנת 2012 ותכלול תשע חברות.
עם זאת, הלהקה לא נחשפה במועד הנקוב.
ב-18 במאי 2016 אישרה YG אנטרטיינמנט כי להקת הבנות תקיים את הופעת הבכורה שלה ביולי.
ג'ני הייתה חברת הקבוצה הראשונה שנחשפה, ב-1 ביוני.
היא הצטרפה ל-YG אנטרטיינמנט כחניכה בשנת 2010 לאחר שחזרה לדרום קוריאה מניו זילנד.
ב-10 באפריל, ליסה נחשפה כחברה השנייה בלהקה.
ב-15 ביוני נחשפה ג'יסו כחברה השלישית של הלהקה.
היא הצטרפה לחברה ביולי 2011 והופיעה במספר פרסומות וקליפים, קודם לכן.
רוזה הייתה החברה האחרונה שנחשפה, ב-22 ביוני 2016.
ב-29 ביוני, חברת YG אנטרטיינמנט אישרה כי להקת הבנות תכלול ארבע חברות במקום תשע המתוכננות במקור, וחשפה את שמה הרשמי: בלאקפינק.
דובר החברה טען שפירוש שם הלהקה הוא: "יופי זה לא הכל", והוא מסמל ש"הן להקה שמציגה לא רק יופי, אלא גם כישרון גדול".
ב-29 ביולי אישרה YG אנטרטיינמנט כי הופעת הבכורה של בלאקפינק תתקיים ב-8 באוגוסט 2016.
2016–2017: הופעת בכורה, עליית הפופולריות וההצלחה המסחרית
ההכנות להופעת הבכורה של הלהקה החלו בשבוע הראשון של אוגוסט 2016 עם פרסום תמונות, טיזרים, סרטונים, ופרסומות.
בלאקפינק הוציאה את אלבום הסינגל הראשון שלה, Square One, ב-8 באוגוסט 2016. האלבום כלל את הסינגלים "Boombayah" ו-"Whistle".
הם הגיעו למקום הראשון והשני במצעד שירי העולם הדיגיטליים, מה שהפך את בלאקפינק ללהקה המהירה ביותר שהשיגה הישג זה ולאמן הקוריאני השלישי המחזיק בשני המקומות הראשונים בו-זמנית.
בהמשך, יצא אלבום הסינגל השני של הלהקה, Square Two, שכלל את הסינגלים "Playing with Fire" ו-"Stay".
הראשון מתוך השניים היה הסינגל השני של בלאקפינק שהגיע למקום הראשון במצעד שירי העולם הדיגיטליים והשיר הראשון של להקת בנות דרום קוריאנית מסוגת קיי-פופ שדורג בקנדה הוט 100. בקוריאה הדרומית, "Playing with Fire" הגיע למקום השלישי בעוד ש-"Stay" דורג בעשירייה הפותחת.
ההצלחה המסחרית של בלאקפינק בחמשת החודשים הראשונים שלה זיכתה אותה במספר פרסים בתוכניות פרסי מוזיקה.
בנוסף לכך, הוכרז במגזין בילבורד שהלהקה נחשבת ל"אחת מלהקות הקיי-פופ הטובות ביותר בשנת 2016", זאת בנוסף לשבחים נוספים שהופנו כלפי הלהקה משלל גופים שונים.
ב-17 בינואר 2017 חשפה בלאקפינק את שמו של מועדון המעריצים שלה – "בלינק", פורטמנטו של "Black" ("שחור") ו-"Pink" ("ורוד").
ב-22 ביוני פרסמה את הסינגל הדיגיטלי העצמאי הראשון שלה, "As If It's Your Last", שהגיע למקום הראשון במצעד שירי העולם הדיגיטליים, יממה לאחר יציאתו.
הווידאו קליפ של השיר שבר את שיא "הקליפ הנצפה ביותר של להקת בנות דרום קוריאנית ביוטיוב", כמו גם את שיא "הקליפ של להקה הנצפה ביותר ב-24 השעות הראשונות לצאתו".
ב-20 ביולי 2017, בלאקפינק ערכה את הופעתה הראשונה בטוקיו, במסגרתה השתתפו יותר מ-14,000 אנשים, כאשר עוד 200,000 אנשים ניסו לרכוש כרטיסים.
הלהקה הופיעה לראשונה ביפן ב-30 באוגוסט 2017, עם צאתו של מיני-אלבום הבכורה היפני, Blackpink, שהגיע לראש מצעד האלבומים של Oricon.
השיר "As If It's Your Last" של בלאקפינק דורג כאחד מ-"25 שירי הקיץ של 2017".
2018–2019: פריצת דרך בינלאומית וסיבוב הופעות עולמי ראשון
ב-6 בינואר 2018 פרסמה הלהקה את הפרק הראשון של תוכנית הריאליטי הראשונה שלה, "בית בלאקפינק", שכללה 12 פרקים שפורסמו במהלך שנת 2018. ב-28 במרץ, הלהקה הוציאה את מיני-אלבום הבכורה שלה, בשפה היפנית, Re: Blackpink.
הגרסה הדיגיטלית כללה את אותם השירים כמו המהדורה המקורית, ואילו הגרסה הפיזית כללה גם DVD המכיל את כל קטעי הווידאו ושישה שירים בשפה הקוריאנית.
ב-15 ביוני 2018 הוציאה הלהקה את המיני-אלבום הראשון שלה בשפה הקוריאנית, Square Up.
השיר דורג לראשונה במקום ה-39 במצעד שירי הסטרימינג של ארצות הברית, מה שהופך את בלאקפינק להפוך ללהקת בנות הקיי-פופ הראשונה שנכנסה למצעד.
Square Up זכה להצלחה רבה במצעדי האלבומים של המדינה; הוא הגיע למקום הראשון במצעד האלבומים העולמי של בילבורד.
בקוריאה הדרומית, Square Up דורג במקום הראשון במצעד האלבומים של Gaon.
"Ddu-Du Ddu-Du" הגיע למקום הראשון במרבית המצעדים של Gaon בשבוע השני לצאתו, בעוד ש-"Forever Young" הגיע למקום השני.
הקליפ הרשמי של "Ddu-Du Ddu-Du" צבר למעלה מ-36.2 מיליון צפיות ביום צאתו וקבע שורה של שיאים ביוטיוב.
בלאקפינק יצאה לסיבוב ההופעות הראשון שלה ביפן, Blackpink Arena Tour 2018, ב-24 ביולי כדי לקדם את המיני-אלבום היפני שלה.
ב-12 בספטמבר, נודע כי הלהקה תערוך את ההופעה הראשונה שלה בסיאול, , בזירת ההתעמלות האולימפית.
ההופעה התקיימה במסגרת סיבוב ההופעות העולמי In Your Area World, שנמשך בין 2019 ועד ל-2020 באמריקה הצפונית, אירופה, אוקיאניה ואסיה.
סיבוב ההופעות הפך בסופו של דבר לסיבוב ההופעות המרוויח ביותר של להקת בנות קוריאנית.
ב-19 באוקטובר הוציאה הזמרת האנגלייה דואה ליפה את השיר "Kiss and Make Up" עם בלאקפינק.
הרצועה נכללה במהדורה המחודשת של אלבום הבכורה שלה, Dua Lipa.
"Kiss and Make Up" דורג לראשונה במקום ה-93 במצעד הבילבורד הוט 100, וסימן את הכניסה השנייה של בלאקפינק למצעד, מה שהפך את בלאקפינק ללהקת הבנות הדרום קוריאנית היחידה שהכניסה שני שירים למצעד.
במצעד ה-Gaon השיר הגיע למקום ה-75. במצעד השירים של מלזיה הוא הגיע למקום הראשון, תוך שבמצעד השירים של ניו זילנד הוא הגיע למקום ה-32.
באוקטובר 2018, הלהקה חתמה על חוזה הקלטות עם חברת התקליטים אינטרסקופ רקורדס, בשיתוף עולמי עם YG אנטרטיינמנט.
הוציאה ג'ני את שיר הסולו הראשון שלה בשם "Solo".
בקוריאה הדרומית, דורג השיר במקום הראשון במצעד השירים הדיגיטליים של גאון.
השיר הגיע למקום ה-86 במצעד סוף השנה של המדינה לשנת 2018. בשנה שלאחר מכן, דורג במקום ה-35. "Solo" הגיע למיקומים גבוהים במצעדי פזמונים של כמה מדינות, כמו קנדה, יפן, מלזיה, ניו זילנד, סקוטלנד, סינגפור ובריטניה.
אלבום הבכורה היפני של בלאקפינק, Blackpink in your Area, היה זמין באופן דיגיטלי ב-23 בנובמבר ובאופן פיזי ב-5 בדצמבר.
האלבום כלל גרסאות יפניות של כל השירים הקודמים שלה הלהקה וזאת, תוך שודרג לראשונה במקום התשיעי במצעד האלבומים של Oricon, עם 13,000 עותקים שנמכרו ממנו.
המיני-אלבום השלישי של הלהקה, Kill This Love, יצא לאור ב-5 באפריל 2019, לצד סינגל בעל אותו שם.
Kill This Love דורג לראשונה במקום ה-24 במצעד הבילבורד 200, בעוד שהסינגל המוביל מתוכו הגיע למקום ה-41 במצעד הבילבורד הוט 100. "Kill This Love" דורג במקום ה-66 ברשימת "100 השירים הטובים ביותר של בילבורד לשנת 2019".
השיר "Forever Young", נמכר בלמעלה מ-2.5 מיליון עותקים דיגיטליים בדצמבר 2019, מה שהפך אותו לשירה החמישי של הלהקה שעשה זאת.
ב-16 באוקטובר 2019, הופצה הגרסה היפנית של Kill This Love, שהגיעה למקום ה-17 במצעד האלבומים של Oricon.
הלהקה טסה ליפן על מנת לקדם את המוזיקה שלה שם, במגוון דרכים שונות כדוגמת הופעות, התארחות בתוכניות טלוויזיה וראיונות עם גופים תקשורתיים שונים במדינה.
ב-22 באפריל אושר כי הלהקה תשתף פעולה עם ליידי גאגא באלבום האולפן השישי שלה, Chromatica.
שיתוף הפעולה שלהן, "Sour candy", יצא כסינגל שיווקי ב-28 במאי 2020. שיתוף הפעולה זכה להצלחה רבה בארצות הברית, כאשר דורג ב-40 העליונים במצעד הבילבורד הוט 100, דבר ההופך אותו לשירה המצליח ביותר של הלהקה במצעד ולשיר הראשון של להקת בנות דרום קוריאנית שנכנס ל-40 העליונים במצעד.
באוסטרליה, השיר דורג לראשונה במקום השמיני במצעד הסינגלים האוסטרלי והפך לשירה המצליח ביותר של הלהקה במדינה.
בנוסף, הגיע השיר ל-20 העליונים במצעד הסינגלים הבריטי.
ב-18 במאי, YG אנטרטיינמנט הודיעה שהלהקה תוציא סינגל ביוני ואחד נוסף בין יולי לאוגוסט, במטרה לעזור בקידום אלבום האולפן הקוריאני הראשון שלה.
ב-2 ביוני אישרה YG אנטרטיינמנט שבעקבות יציאתו של אלבום האולפן, רוזה, ליסה וג'יסו יוציאו פרויקט סולו, כשהראשונה מביניהן שתעשה זאת תהיה רוזה.
בעיצומן של הכנות הקאמבק של הלהקה, YG אנטרטיינמנט הודיעה על עליית הסדרה, "".
התוכנית מתעדת את הקאמבק של בלאקפינק בשנת 2020, לצד שיתוף בחיי היומיום של חברות הלהקה באמצעות ולוגים.
ב-26 ביוני 2020, יצא לאור השיר "How You Like That", כסינגל מתוך האלבום, The Album.
לאחר יציאת הסינגל, הפכה בלאקפינק ללהקה עם המספר המנויים הגבוה ביותר ביוטיוב.
בפחות משבוע, שבר הקליפ חמישה שיאי גינס.
ב-23 ביולי הודיעה YG אנטרטיינמנט כי סינגל שני, "Ice cream", עם הזמרת האמריקאית סלינה גומז, ייצא ב-28 באוגוסט.
מספר ימים לאחר מכן, פורסמה עטיפתו הרשמית של האלבום.
ב-12 באוגוסט, נודע באופן רשמי כי האמן שיתארח בשיר הוא סלינה גומז.
בלאקפינק הוציאה את אלבום האולפן הקוריאני הראשון שלה, The Album, ב-2 באוקטובר 2020, לצד "Lovesick Girls" שהופץ כסינגל השלישי ממנו.
לצד השיר הופץ גם וידאו קליפ.הסרט התיעודי הראשון של הלהקה, "Blackpink: Light Up the Sky", עלה לאקרנים לראשונה בנטפליקס ב-14 באוקטובר 2020, והציג את ארבע השנים שחלפו מאז הופעת הבכורה של הלהקה בשנת 2016. ב-2 בדצמבר, בלאקפינק הכריזה על שיתוף פעולה עם יוטיוב מיוזיק, להופעה הראשונה שלה בשידור חי.
ההופעה ששודרה בשידור החי וזכתה לכינוי "The Show", הייתה אמורה להתקיים ב-27 בדצמבר 2020, אך נקבעה מחדש ל-31 בינואר 2021, בשל מגפת הקורונה.
ב-2 ביוני 2021 הודיעה יוניברסל מיוזיק יפן כי הלהקה תוציא גרסה יפנית של The Album ב-3 באוגוסט 2021. המהדורה כללה גרסאות יפניות לארבע מתוך שמונה הרצועות – "How You Like That", "Pretty Savage", "Lovesick Girls" ו-"You Never Know" – והופצה ב-12 מהדורות פיזיות שונות.
ב-16 ביוני 2021 הכריזה YG אנטרטיינמנט על צאת הסרט "Blackpink: The Movie" כחלק מפרויקט יום השנה החמישי של הלהקה.
בהמשך, הוצעו כרטיסים למכירה והסרט עלה לאקרנים בבתי הקולנוע השונים.
בספטמבר 2021, יצא לאור השיר "Lalisa" של ליסה.
הוא הגיע למקום התשיעי במצעד הסינגלים הניו זילנדי.
אלבום הסינגל, Lalisa, בו נכלל השיר זכה להצלחה גם כן וזאת, בנוסף לכך שנכלל בו שיר נוסף בשם "Money" שגם הוא זכה להצלחה.
2022–הווה: Born Pink וסיבוב הופעות עולמי שני
ב-6 ביולי 2022 הודיעה YG Entertainment כי בלאקפינק נמצאות בשלבי הקלטות אחרונות לאלבום חדש, עם תוכניות להקליט קליפ באמצע יולי ולהוציא שיר חדש באוגוסט.
ב-6 באוקטובר, בלאקפינק פרסמה שתי תמונות טיזר של המערך הוויזואלי של הסיבוב הופעות, האחת כוללת חלל שחור עם ענני עשן לבן, והשנייה מציגה תפאורה דמוית גן.
סיבוב ההופעות נפתח בשתי הופעות ב-15 באוקטובר 2022 ב-KSPO Dome בסיאול, דרום קוריאה.
ב-16 בספטמבר 2022, בלאקפינק הוציאו את אלבום האולפן השני שלה, Born Pink לצד הסינגל "Shut Down", שהפך לשיר השני שלהם בראש ה-Billboard Global 200. ב-21 באוקטובר, הוכרז שבלאקפינק יעמדו בראש פסטיבל BST Hyde Park בלונדון ב-2 ביולי 2023, מה שהופך אותם למופע הקיי-פופ הראשון שעמד בראש פסטיבל גדול בבריטניה.
בדצמבר נבחרה הקבוצה לבדרן השנה של 2022 על ידי מגזין טיים.
ב-10 בינואר 2023, הוכרז כי בלאקפינק תהיה אחת מההופעות הראשיות של פסטיבל המוזיקה והאמנויות של עמק קואצ'לה, מה שהופך את בלאקפינק לקבוצה הקוריאנית הראשונה שעמדה בראש הפסטיבל.
ביולי 2025 יצא שיר הקאמבק של בלאקפינק, "JUMP".
קים ג'ני – ראפרית וזמרת ראשית (בקוריאנית: 김제니), ידועה כג'ני, נולדה בדרום קוריאה ב-16 בינואר 1996. ג'ני גדלה בניו זילנד, הצטרפה ל-YG בשנת 2010. לפני הבכורה, ג'ני השתתפה בשירים "Black" עם ג'יי-דראגון, "GG Be" עם סונגרי ו"Special" עם לי הי.
ב-12 בנובמבר 2018 יצא שיר הסולו הראשון שלה בשם "Solo".
ב-15 בספטמבר 2022 ג'ני הופיעה עם שיר סולו חדש הנקרא "You & Me".
פארק רוזאן או פארק צ'א-יאנג – זמרת ראשית ורקדנית משנית (בקוריאנית: 박채영), ידועה כרוזה, נולדה באוקנלד, ניו זילנד ב-11 בפברואר 1997 וגדלה במלבורן, אוסטרליה.
היא התקבלה ל-YG באודישנים באוסטרליה והצטרפה לסוכנות במאי 2012. לפני הבכורה, היא הוצגה בשיר של ג'יי-דראגון "Without You".
ב-12 במרץ 2021 הוציאה רוזה את השיר הסולו הראשון שלה הנקרא "On The Ground" מתוך אלבומה R (שבו גם השיר "Gone").
רוזה גם הוציאה את השיר "APT" בשיתוף פעולה עם ברונו מארס.
לאליסה מנובאן – רקדנית ראשית וראפרית (בתאילנדית: ลลิษา มโนบาล), ידועה כליסה, נולדה בתאילנד ב-27 במרץ 1997. החלה לרקוד בגיל צעיר והייתה חלק מקבוצת ריקוד בשם "We Zaa Cool".
ליסה הייתה היחידה שהתקבלה ל-YG אנטרטיינמנט במהלך האודישנים שלהם בתאילנד ב-2010 מתוך 4,000 מתמודדים, והיא הצטרפה לסוכנות באפריל 2011, מה שהופך אותה לאמן-הלא-קוריאני הראשון מ-YG.
ב-10 בספטמבר 2021 הוציאה ליסה את שיר הסולו הראשון שלה הנקרא "Lalisa" מתוך אלבומה Lalisa (שבו גם השיר "Money").
בנק החסכונות "בלארוסבנק" (בבלארוסית: Ашчадны банк «Беларусбанк») הוא בנק ממשלתי בלארוסי הנחשב לבנק הגדול ביותר במדינה והוא נותן החסות העיקרי של ליגת העל הבלארוסית בכדורגל.
הבנק הוקם בשנת 1991 בשם "בנק החסכונות הבלארוסי", בשנת 1995 נשיא בלארוס אלכסנדר לוקשנקו חתם על צו להפיכת הבנק לבנק מניות מסחרי בשם "בלארוסבנק".
הבנק התרחב עם השנים ובשנת 2000 היה לחבר במערך התשלום הבינלאומי של VISA International.
בשנת 2003 נפתח סניף ראשון של הבנק בפרנקפורט, גרמניה.
ב-2005 מוזג לתוכו הבנק המסחרי "מינסק קומפלקסבנק".
ביוני 2007 נפתח סניף של הבנק בבייג'ינג, סין והיה לחברה הבלארוסית הראשונה לפתוח סניף בסין.
הבנק החל לשתף פעולה עם בנקים זרים ולו הסכמי שיתוף פעולה עם בנקים בצרפת, בלגיה, טורקיה, פולין, שווייץ, גרמניה וסין והפך לבנק הבלארוסי הגדול ביותר במערך הבנקאות הבלארוסי ולו הון של 145 מיליון דולר.
במאי 2012 התקבל כחבר במכון הבינלאומי לבנקי חסכונות (WSBI) והוא הבנק הראשון בבלארוס לקבל רישוי Visa payWave, לשימוש בכרטיסים אלה בבלארוס.
לבנק היו סניפים במוסקבה, רוסיה ובוורשה, פולין, אך סניפים אלה נסגרו ב-2018 וב-2016 בהתאמה.
בספטמבר 2017 מנהלים בכירים בבנק נשפטו בבית משפט במינסק בעוון שוחד.
המשנה ליו"ר דירקטוריון הבנק, גנאדי גוספודאריק נידון ל-7.5 שנות מאסר ומנהל הבנק ניקולאי צירטו נידון ל-9 שנות מאסר.
בלארוס תוכננה להשתתף באירוויזיון 2020 בחצי-הגמר הראשון באולם אהוי רוטרדם בעיר רוטרדם שבהולנד.
זו הייתה צפויה להיות ההשתתפות ה-17 של בלארוס בתחרות, אך עקב מגפת הקורונה אירוויזיון 2020 בוטל.
ב-18 בינואר 2020 הוכרז כי הוגשו 95 שירים לגמר הארצי.
49 מתמודדים הוזמנו להופיע במהלך אודישן ב-27 בינואר 2020. מכאן בחר חבר השופטים המומחים 12 משתתפים שיתמודדו בגמר הלאומי הטלוויזיוני.
הגמר הטלוויזיוני התקיים ב-28 בפברואר 2020 באולפן "600 Metrov" במינסק.
הגמר הארצי כלל 12 מתחרים שהשתתפו בהפקה טלוויזיונית בה נקבע הזוכה על ידי שילוב של קולות של 50/50 של חבר מושבעים מקצועי והצבעה טלפונית ציבורית.
בלארוס הייתה צריכה להשתתף בחצי-הגמר הראשון ולנסות להעפיל לגמר התחרות.
בלארי היא שפה דראווידית דרומית המדוברת באזורים קרלה וקרנאטקה, שבהודו, על ידי שבט הבלארה.
השפה נמצאת בסיכון והיא ככל הנראה קרובה באופן מסוים לטולו וקוראגה.
חלק מקהילת דוברי הבלארי עוסקים במלאכת קליעת סלים בחופי קרנאטקה.
התחרות הלאומית לבחירת נציג בלארוס באירוויזיון 2006 באולם "ארמון הרפובליקה" (Palace of the Republic) במינסק והונחתה על ידי דניס קוריאן.
שלושת השירים שקיבלו את מרב הקולות על ידי הקהל עלו לשלב הגמר בו ועדה מטעם רשת השידור במדינה בחרה את הנציג לתחרות.
את בלארוס בשנה זו ייצגה פולינה סמולובה עם השיר "Mama" שהושפע מהסגנון של מייקל ג'קסון.
בשנה זו בלארוס כשלה מלעלות לגמר.
+ נקודות שהוענקו לבלארוס (בשלב חצי הגמר)12 נקודות10 נקודות8 נקודות7 נקודות6 נקודות 5 נקודות4 נקודות3 נקודות2 נקודות1 נקודות
בלאק ת'אמב הוא הר בחוף המערבי (חוף פאלייר) של ארץ גרהאם, שבאנטארקטיקה.
גובהו של ההר 1,190 מטרים מעל פני הים.
ההר ניצב בין קרחון רומולוס והדום הקרח ברטרנד.
גילוי ומיפוי ההר, ומקור שמו
ההר התגלה ומופה על ידי המשלחת הבריטית אל ארץ גרהאם, בפיקודו של ג'ון רידוך ריימיל, אשר חקרה את אנטארקטיקה בין השנים 1934–1937.
ההר נסקר מחדש על ידי סוקרים של סקר שטחי חסות איי פוקלנד בין השנים 1948–1949, שיצאו לסקרים אלה מתחנת האי סטונינגטון.
ריימיל קרא להר בשם זה, בשל צורתו וצבעו.
בלארוספילם (בבלארוסית: Беларусьфільм) הוא אולפן הקולנוע הלאומי הראשי של בלארוס וחברת הקולנוע הגדולה במדינה.
הקולנוע בבלארוס החל בשנת 1924, כאשר אורגן המינהל הממלכתי לקולנוע וצילום (בלגוסקינו).
בשנת 1928 נוצר בלנינגרד אולפן קולנוע בשם "בלארוס הסובייטית" שעבר למינסק בשנת 1939.
הפקת הסרטים נקטעה על ידי מלחמת העולם השנייה וחזרה מחדש בשנת 1946, כאשר האולפן קיבל את שמו הנוכחי "בלארוספילם"..
בתקופת ברית המועצות זכה האולפן לכינוי פרטיזנפילם, בגלל התפוקה הגדולה של הסרטים המציגים את מאבק הפרטיזנים הסובייטים נגד הכיבוש הנאצי.
אולם האולפן נודע גם בסרטי הילדים שלו.
האולפן הפיק עד היום 131 סרטי אנימציה.
הפרויקט הראשון שלו היה בשיתוף עם Soyuzmultfilm בשנת 1963; סרט עלילתי סטופ-מושן בשם "שימו לב!
הפקת סרטי אנימציה עקבית, עם זאת, לא החלה עד 1972. עיקר התפוקה הייתה ברוסית ולא בבלארוסית.
בין הבמאים המוקדמים בעידן הסובייטי שפיקחו על סרטי האולפן הם: אלכסנדר פיינץ, אולג פרליך, ולדימיר גרדין, ולדימיר קורש-סבלין, גריגורי רושל, בוריס שפיס, יורי טריך ומיכאיל ורנר.
בשנת 1997 נשיא בלארוס אלכסנדר לוקשנקו חתם על צו להפיכת האולפנים לאולפני בעלי חשיבות לאומית ושמם הרשמי הם אולפני הקולנוע הלאומיים "בלארוספילם".
בלארוספילם הוא גם מארגן משותף של פסטיבל הסרטים Listapad שנערך במינסק, בלארוס בנובמבר.
מאז 2018 האולפנים גם מעניקים חסות לפרס הקולנוע הלאומי של בלארוס שנוצר באותה שנה ביוזמת משרד התרבות של בלארוס.
בשנת 2019 צולם חלק גדול מהסרט "החוליה" בבלארוספילם.
זהו הסרט הראשון של בוליווד שצולם בבלארוס.
באותה שנה האולפנים הפיקו את סרט הפנטזיה הראשון בתולדות בלארוס מאז 1980: "הרפתקאות פרנטיש וירוויץ'".
במהלך ההפגנות בבלארוס (2020), פעילות האולפנים הוקפאה ואתר האינטרנט הרשמי נפל.
בלארף הוא פרויקט מוזיקלי של הקומיקאי האמריקאי אריק אנדרה.
בלארף הייתה במקור להקה שהורכבה מאנדרה וחבריו, אך היא התפרקה במהירות.
בשנת 2019 חידש אנדרה את הפרויקט, והוציא את האלבום "Cease & Desist" דרך Stones Throw Records.
לאחר שאריק אנדרה נרשם למכללת ברקלי למוזיקה בוסטון, מסצ'וסטס, הוא הקים להקה בשם "בלארף".
מטרת הלהקה הייתה לחקות את הסגנונות של פרנק זאפה והביסטי בויז.
הלהקה התפרקה אחרי זמן קצר מכיוון שמתופף הלהקה התחתן בגיל 18 עם אישה הנמצאת בתנועה נגד הפלות, ואנדרה בתגובה כתב שיר בשם "I Love Abortions" (בעברית: "אני אוהב הפלות").
ב-25 בדצמבר 2014, אנדרה הוציא באופן עצמאי מיני-אלבום בהשתתפות מפיק התקליטים הקנדי The First Seed, תחת הכותרת "BLARF".
ב-6 ביוני 2019, נחשף כי אמן חדש נחתם לסטונס ת'רואו רקורדס תחת השם "Blarf" וכי אלבום האולפן הבכורה שלו "Cease & Desist" אמור לצאת ב-26 ביוני.
עד מהרה התחוללה שמועה ש"בלארף" הוא כינוי של אנדרה, אולם דמותו של בלארף הכחישה זאת.
להופעותיו הפומביות הנדירות מאוד של בלארף הוא נראה בדרך כלל לובש תחפושת של רונלד מקדונלד.
Cease & Desist יצא כמתוכנן ב-26 ביוני 2019. האלבום מבוסס מאוד על סמפלים והוא מכיל אלמנטים של פלנדרפוניקה ומוזיקת נויז.
קליפים לסינגלים "Banana" ו-"Boom Ba" יצאו ב-31 ביולי וב-12 באוגוסט 2019, בהתאמה.
אנדרה הופיע בשידור חי כ"בלארף" לראשונה ב-6 ביולי 2019, בלוס אנג'לס עם עמיתיו הנגנים ת'אנדרקאט, דומי וג'יי.
בלאקרוק בע"מ הוא בית השקעות אמריקאי רב-לאומי, שמטהו נמצא בעיר ניו יורק, ומנהל הנכסים הגדול בעולם.
נכון לסוף דצמבר 2023, מנהלת בלאקרוק נכסים בשווי של כ-11.5 טריליון דולר.
בלאקרוק מפעילה 70 משרדים ב-30 מדינות, ויש לה לקוחות ב-100 מדינות.
התאגיד הוקם בשנת 1988 כחברה לניהול סיכונים וכגוף מוסדי לניהול נכסים להכנסה קבועה.
בלאקרוק נוסדה ב-1988 על ידי לארי פינק, רוברט ס.
קפיטו , סוזן וגנר , ברברה נוביק, בן גולוב, הו פרטר, ראלף שולסטיין וקייט אנדרסון על מנת לספק ללקוחות מוסדיים שירותי ניהול נכסים מהיבטי ניהול סיכונים.
פינק, קפיטו, גולוב ונוביק עבדו יחדיו בבנק ההשקעות פירסט בוסטון ובו פינק וצוותו פעלו בשוק ניירות ערך מגובי משכנתאות.
בתקופה זו איבד פינק בהשקעות בפירסט בוסטון כ-100 מיליון דולר, וניסיון זה הוביל אותו לפתח גישה חדשה לניהול סיכונים.
פינק שזכה לאמונו של פטה פרטסון מקבוצת בלאקסטון, זכה למימון ראשוני מהקבוצה, ותוך מספר חודשים העסק החדש הפך רווחי.
ב-1989 ניהלה הקבוצה כ-2.7 מיליארד דולר.
ב-1992 אמצה את השם בלאקרוק.
ביוני 1994 הונפקה לראשונה ונמכרה לבנק PNC תמורת 240 מיליון דולר.
לארי פינק - מייסד, יו"ר, מנכ"ל
סוזן וגנר - מייסדת, חברת הנהלה
פיליפ הילדרברנד - סגן יו"ר
ענת לוין - מנכ"לית בלאקרוק ישראל
ב-2016 בוצע תיקון חקיקה, שבמסגרתו אפשרה רשות ניירות ערך לבתי השקעות מחו"ל להציע מוצרים לקהל הישראלי.
באותה שנה החלה בלאקרוק לפעול בישראל.
ב-2018 פרסמה הקרן לראשונה תשקיף לשיווק קרן נאמנות ללקוחות ישראלים.
את הסניף הישראלי ניהל תחילה אלכס פולק, וב-2019 הוחלף על ידי ענת לוין.
השתתפותה של בלארוס באירוויזיון 2021 הייתה אמורה להתקיים עם הלהקה גלסי זמסטה שנבחרה לייצג את המדינה, אך בעקבות פסילת השיר הראשון שנשלח, בלארוס החליטה לבסוף שלא תשתתף בתחרות.
רשות השידור הלאומית בבלארוס, החברה הלאומית הממלכתית לטלוויזיה ורדיו (BTRC), אחראית על שידור האירוע במדינה ועל ארגון תהליך בחירת השיר.
רשת השידור בחרה את השיר שייצג אותה בתחרות גם דרך בחירה פנימית וגם דרך גמר ארצי.
בין השנים 2012 ל-2020 ארגן ה-BTRC גמר ארצי עבור בחירת השיר לבלארוס.
להקת ואל, שנבחרה לייצג את בלארוס באירוויזיון 2020 שבוטל, לא נבחרה לאירוויזיון 2021 בבחירה הפנימית על ידי רשת השידור, כתוצאה מרצף אירועים שקרו בעקבות ההפגנות בבלארוס.
לקראת הבחירות לנשיאות בלארוס באוגוסט 2020 ולאחריהן, חברי להקת ואל הביעו תמיכה במועמדת האופוזיציה סבטלנה טיכאנובסקאיה ותמכו בגלוי בתנועה לדמוקרטיה בבלארוס.
לאחר חמישה חודשים בהם לא הופיעה בתקשורת, ואל העניקה ריאיון לפרסום עצמאי, בו אמרה כי הם לא הורשו לדבר עם התקשורת על פי החוזה וכי הם חשים שרשות השידור מזניחה אותם.
במרץ 2020, במהלך שידור של התוכנית "מקאיונקה, 9" (Макаёнка, 9), אמר פרשן האירוויזיון, יבגני פרלין, כי רשות השידור הארצית בבלארוס עדיין לא אישרה את השתתפותה של ואל, מכיוון ש"יש עוד זמן לכך".
ב-25 בספטמבר 2020, יום לאחר פרסום הריאיון העצמאי, רשות השידור הבלארוסית אישרה כי ואל לא תיבחר בבחירה הפנימית לאירוויזיון 2021, ואמרה כי לצמד "אין מצפון".
אמנים ומלחינים יכלו להגיש לרשות השידור את פניותיהם יחד עם הופעה חיה של שיריהם בין התאריכים 1 בינואר 2021 עד 31 בינואר 2021. ב-9 במרץ 2021 הוכרז כי להקת גלסי זמסטה נבחרה להתמודד באירוויזיון, עם שירם "Ya nauchu tebya (I'll Teach You)".
היו קריאות לפסילת בלארוס מהאירוויזיון, בשל "הסאבטקסט הפוליטי הברור" של השיר.
המפלגה העממית הליברלית בשוודיה והקרן הבלארוסית לסולידריות תרבותית קראו לפסול את בלארוס מהתחרות.
כמה מקורות חדשותיים המסקרים את תחרות האירוויזיון הודיעו כי יגבילו את סיקור השיר.
ב-11 במרץ 2021 איגוד השידור האירופי הודיע כי לאחר בדיקת השיר, הם הגיעו למסקנה כי הוא לא פועל לפי כללי התחרות, בשל אופיו הפוליטי.
באם הרשות השידור הבלארוסית לא תעשה זאת, היא תיפסל מהתחרות.
ב-13 במרץ 2021, נשיא בלארוס, אלכסנדר לוקשנקו, הודיע כי רשות השידור הבלארוסית תבחר שיר חדש במקום לשנות את מילות השיר המקורי.
עם זאת, ב-26 במרץ, רשות השידור הבלארוסית הודיעה על פרישה מהתחרות.
הבֶּלַאקי היו שבט גאלי קטן ששכן בהרי האלפים קוטיה ׁ, בסביבות אולקס של ימינו שבאיטליה על גבול צרפת, עוד מתקופת הברזל.
הם מוזכרים כ-Belacorum על קשת סוסה.
השם האתני Belaci הוא אולי קלטי, הנובע מהשורש belo (חזק) המורחב בסיומת - aco -.
הטופונים (שם מקום) בֶּאַאוּלַארד ׁ(Beaulard), הממוקם בשטחם, נובע מהשם בלס מוקדם יותר.
בני שבט בלאקי התגוררו סביב היישובים אַד מַרטיס (אולקס המודרנית) ודִיוֹבִיָה (ברדונקיה).
שטחם היה ממוקם צפונית לשבט הסגובי, דרומית למדולי, מערבית לסגוסיני ומזרחית לגראיוקלי.
העיירה הראשית שלהם, אד מרטיס, הייתה ממוקמת על הכביש שחוצה את האלפים קוטיה מעל סגוסיו (היום סוּסה), במפגש של הנהרות דורה די ברדונקיה והדורה ריפריה.
שמו נגזר מאתר פולחן המוקדש לאל הרומי מרס, אַד (פַאנום) מַרטיס.
היישוב של Ad Fines (פנילס מודרני) אולי שימש כגבול בין שטחי הסגובי והבלאקי.
הטרופאום אלפיום הוא מזכרת ניצחון רומי לחגיגת ניצחונו המכריע של הקיסר אוגוסטוס על השבטים שאכלסו את האלפים.
הם מופיעים גם על קשת סוסה, שהוקמה על ידי קוטיוס (מרקוס יוליוס קוטיוס היה מלך התושבים הקלטים והליגוריים של המחוז הרומי ההררי אז הידוע כאלפס טאורינה וכיום כאלפים הקוטיים בתחילת המאה ה-1 לפני הספירה) בשנים 8–9 לפני הספירה.
תקליטי בלאריק ביט הושפעו מצלילי הז'אנרים איטלו האוס, דיפ האוס, מוזיקת נשמה, מוזיקה לטינית, מוזיקה אפריקאית, פאנק, מוזיקת דאנס ומוזיקת דאב.
לתקליטים אלו יש מקצב איטי שהושפע מה-R&B (מתחת ל-119 פעימות לדקה).
בנוסף לזאת, מוזיקה זו בדרך כלל מכילה נגינה של כלים אקוסטים, כמו גיטרה ופסנתר, וכן מכונות תופים, תופי בס, תופי סנר והיי-האטים.
נוסף על כך, רוב יצירות המוזיקה מהז'אנר הן אינסטרומנטליות ללא שירה כלל.
בלאקגייז הוא ז'אנר מוזיקלי המהווה פיוז'ן של בלאק מטאל ושוגייז.
על פי טום הוואלס מהגרדיאן הבריטי, הז'אנר הוא "הבאזוורד לאסכולה חדשה של להקות שמוציאות את הבלאק מטאל מהצללים, ומוסיפות קצב, יללות וגיטרות בשילוב המולדיות המהורהרות של פוסט-רוק, שוגייז ופוסט-הארדקור".
על פי נטלי זינה וולסקוטס ממגזין המוזיקה הקנדי, , הז'אנר "משלב את הנגינה הקשה והזרה של הבלאק מטאל עם נוף השמע העדין והחלומי של שוגייז.
הז'אנר, שהושפע מלהקות בלאק מטאל אטמפוספריות, כמו אולבר ו-Summoning, פותח במהלך תחילת עד אמצע שנות ה-2000 על ידי המוזיקאי הצרפתי נייג' , וזכה לפופולריות מספר שנים לאחר מכן בעזרת הלהקה האמריקאית Deafheaven .
בֶּלְגִיָּה (בהולנדית: België , בצרפתית: Belgique , בגרמנית: Belgien ) הנקראת רשמית: ממלכת בלגיה (בהולנדית: Koninkrijk België "קונינקרייק בֶּלְחִייֶה", בצרפתית: Royaume de Belgique "רוואיום דה בֶּלְזִ'יק", בגרמנית: Königreich Belgien "קוניקרייך בֵּלְגִּיֵן") היא מדינה באירופה, אחת מארצות השפלה ובירתה היא בריסל.
המדינה היא פדרציה המורכבת משלושה אזורים: פלנדריה, ולוניה, ומחוז בריסל.
בלגיה היא מונרכיה חוקתית ודמוקרטיה פרלמנטרית, וראש המדינה הוא המלך פיליפ.
המדינה גובלת בהולנד בצפון, בגרמניה ובלוקסמבורג במזרח, ובצרפת בדרום, והיא שוכנת לחופי הים הצפוני במערב.
בלגיה היא אחת המדינות המייסדות של האיחוד האירופי וחברה בברית נאט"ו.
שפותיה הרשמיות של בלגיה הן הולנדית, צרפתית וגרמנית - שפותיהן של הקהילות הלשוניות של בלגיה - הפלמים דוברי ההולנדית, הוולונים דוברי הצרפתית והמיעוט הבלגי-גרמני דובר הגרמנית.
הניב ההולנדי המדובר בפלנדריה נקרא "פלמית" בלשון הדיבור, אך במסמכים רשמיים השפה נקראת "הולנדית"; והיא שונה מן השפה המדוברת בהולנד בעיקר במבטא ובביטויים הנפוצים.
מאז החתימה על איחוד השפות ההולנדיות פותחו מילון משותף וכללי תחביר אחידים שצמצמו עוד יותר את ההבדלים המעטים שהיו בין הדיאלקטים ההולנדיים.
באזור בלגיה של היום חיו לפני כאלפיים שנה שבטים קלטים וגאלים.
בשנת 57 לפני הספירה הרחיב יוליוס קיסר את כיבושי האימפריה הרומית והגדיל את שטחה עד לאזור "גאליה-בלגיקה", אזור החופף לשטחי בלגיה והולנד של היום, אך במאה הרביעית מסר הקיסר יוליאנוס את גאליה-בלגיקה לפרנקים.
במאה השביעית המירו בני המקום את דתם לנצרות, ובמהלך ימי הביניים שלטו ממלכות סמוכות שונות על בלגיה, יחד עם שאר ארצות השפלה.
במאה ה-14 הגיע תור הזהב של אזורים שונים בבלגיה שהיו בשליטת דוכסות בורגונדיה הצרפתית.
בתקופה זו פרחו הכלכלה, התעשייה והאומנות.
הערים הפלמיות איפר, ברוז' וחנט שגשגו בזכות ייצור האריגים והבגדים, ובזכות הסחר בהם.
בהמשך הפכה אנטוורפן לעיר נמל חשובה שאפשרה העברת סחורות לכל אירופה מהאיים הבריטיים ואליהם.
באמצע המאה ה-15 הגיעה השקיעה.
ארצות השפלה עברו לידי ספרד ההבסבורגית, ותושביהן פתחו במאבק ארוך נגד שלטונם של הספרדים הקתולים.
בשנת 1568 פרצה מלחמת העצמאות של מדינות השפלה, "מרד ארצות השפלה".
מלחמה זו ארכה 80 שנה, ובסופה גירשו הולנד והמחוזות בני בריתה את הספרדים מעל אדמתם, ואילו בלגיה ולוקסמבורג נותרו בשליטת ספרד הקתולית ונודעו כארצות השפלה הדרומיות או הספרדיות.
במסגרת חוזה אוטרכט (1713), שסיים את מלחמת הירושה הספרדית, עברו ארצות השפלה הספרדיות לידי אוסטריה.
בעקבות המהפכה הצרפתית פלשו הצרפתים לאזור.
בקונגרס וינה, אחרי תבוסת נפוליון ב-1815, האזור ניתן לממלכה המאוחדת של ארצות השפלה, אבל כעבור 15 שנה, בשנת 1830, התרחשה המהפכה הבלגית: המחוזות הדרומיים (הקתולים) של ארצות השפלה מרדו בשלטון ההולנדי הפרוטסטנטי.
הם זכו בעצמאות, והקימו לראשונה את ממלכתם הנפרדת תוך כדי אימוץ השם הרומי של האזור בלגיקה/בלגיה.
הבלגים שאפו להקים ממלכה עצמאית ופנו למלך צרפת בבקשה להכתיר את בנו למלך בלגיה.
משסירב, הוצעה הממלכה לנסיך הגרמני לאופולד לבית סאקסה-קובורג-גותה (דודה של המלכה הבריטית ויקטוריה).
ב-21 ביולי 1831, יום העצמאות הבלגי, הוכתר הנסיך לאופולד כלאופולד הראשון, מלך הבלגים, ובכך החלה שושלת המלוכה הבלגית.
במשך כ-85 שנה שגשגה בלגיה כממלכה קטנה אך מבוססת.
בלגיה חששה להיבלע בידי אחת משכנותיה אגב מאבקי המעצמות הגדולות שבגבולותיה - גרמניה, צרפת והולנד, ולכן שמרה על מדיניות חוץ נייטרלית.
למרות מדיניותה הנייטרלית, וההכרה בה על ידי פרוסיה, פלשו אליה הגרמנים ב-1914. פלישה זו ופשעי המלחמה שנלוו אליה היוו את העילה המיידית להצטרפות בריטניה למלחמה.
כמה מהקרבות העקובים ביותר מדם במלחמת העולם הראשונה התחוללו על אדמת בלגיה, דבר שבא לידי ביטוי בשיר העשב של קרל סנדברג.
במלחמת העולם השנייה נכבשה בלגיה כולה תוך 18 יום במהלך מתקפת-פתע גרמנית במאי 1940, ורוב שטחה שוחרר בספטמבר 1944.
הפדרציה הבלגית היא מונרכיה חוקתית ודמוקרטיה פרלמנטרית.
במהלך המאות ה-19 וה-20 עברה הממלכה הבלגית שינויים רבים במבנה השלטון, והמבנה הפדרלי הנוכחי, שמסדיר מחדש את אופן הרכבת הפרלמנט הפדרלי, אושר בשנת 1993. המבנה החדש מסדיר השתתפות בשלטון של נציגים משלוש רמות ממשל: השלטון המרכזי, המחוזות והקהילות הלשוניות (שהרכבן חוצה מחוזות).
הפרלמנט הפדרלי מורכב משני בתים: הסנאט ובית הנבחרים.
הראשון מורכב מנציגים משלוש רמות הממשל, שנבחרים בשיטות שונות, והוא כולל גם נציגים סמליים, חסרי זכות הצבעה - צאצאיו הישירים של המלך.
מ-2013 אלה ארבעת ילדיו של המלך פיליפ.
בית המחוקקים מורכב מנציגים של 11 המחוזות, שמיוצגים באופן יחסי.
המגמה הנוכחית בבלגיה היא העברת סמכויות מהשלטון המרכזי לשלטונות המחוזיים.
השלטון המרכזי של בלגיה רשאי לעסוק בתחומים בהם האחידות הבלגית חשובה כדי לשמור על שוויון ואחדות כמו תקציבים, אכיפת החוק, המשפט, ביטחון המדינה, מדיניות בתחום המטבע, מיסים, התחרויות והביטוח הלאומי.
בלגיה מחולקת לשלוש קהילות לשוניות עיקריות: הקהילה הפלמית, הקהילה הוולונית והקהילה דוברת הגרמנית:
הקהילה הפלמית מורכבת מתושבי אזור פלנדריה וכן מ-10% מתושבי אזור בריסל דוברי הולנדית - בסך הכל מהווה הקהילה הפלמית כ-55% מתושבי בלגיה.
הקהילה הוולונית מורכבת מתושבי ולוניה וכן מ-80% מתושבי אזור בריסל דוברי צרפתית - בסך הכל מהווה הקהילה הוולונית כ-33% מתושבי בלגיה.
הקהילה הגרמנית קטנה יחסית (פחות מ-100,000 דוברי גרמנית במזרח ולוניה), אך שוות זכויות לשתי הקהילות האחרות ויש לה גופים מחוקקים משלה.
הקהילות אחראיות לנושאי תרבות וחינוך וכן תחומים בהם הפעילות קשורה בהכרח לשפה.
בלגיה מחולקת לשלושה מחוזות פדרליים שונים:
1. בריסל, מובלעת של פלנדריה, המחוז הפדרלי של בירת בלגיה.
אוכלוסייה: כ-980,000 תושבים, כ-80% מהאוכלוסייה במחוז בריסל הם דוברי צרפתית וכ-10% מהאוכלוסייה במחוז בריסל הם דוברי הולנדית.
נתונים אלו הם הערכות בלתי פורמאליות שכן מדיניות ממשלת בלגיה היא הימנעות מעריכת משאלי שפה.
מחוז בריסל דו-לשונית, והשוויון בין שפת המיעוט ההולנדית ושפת הרוב הצרפתית נשמר בקנאות.